Else Rønnevig

Else Rønnevig (født 1940) er kulturvernarbeider og statsstipendiat.  Hun fikk tilnavnet Sprossa da hun i 1980 engasjerte seg for å bevare og restaurere originale vinduer i gamle hus samtidig som hun tok initiativ til å etablere Aust-Agder avdeling i Fortidsminneforeningen.

Hun er utdannet ved Statens lærerskole i Forming, Oslo 1957-59. Hun har vært hjemmeværende formingskunstner, kommunepolitisk aktiv, vært fylkesleder og hovedstyremedlem i Fortidsminneforeningen og medlem av Statens Kulturminneråd.

Hun har skrevet 12 bøker om restaurering og ivaretakelse av gamle hus. Hun har gjennomført flere restaureringer av forfalne bygninger, og hun var initiativtaker til Kulturminnedagene.Fortidsvern 2024:4 s. 29    

Siden 1985 har hun drevet eget firma med rådgivning innen kulturvern og bygningsmiljø.

Hun ble utnevnt til statsstipendiat i 2003. 

 Priser og nominasjoner 
 Lillesand kommunes kulturpris og byggeskikkpris, 
 Urnesmedaljen fra Fortidsminneforeningen  
 Bonytts veteranhuspris. 
 2011: Sørlandets litteraturpris for boka Bakerovnen : verne, bygge bruke
 2012: Kongens fortjenstmedalje
 2014: Olavsrosa
 2014: Norsk kulturminnefonds formidlingsstipend på 40 000 kroner
 Riksantikvarens kulturminnepris 2015 for sin innsats innen bygningsbevaringRiksantikvarens kulturminnepris til Else «Sprossa» Rønnevig.  
 Aust-Agder fylkeskulturpris i 2015.«Sprossa mottar kulturpris» på nrk.no, publisert 8. desember 2015, besøkt 7. mars 2016.
 I 2023 ble hun nominert til Europa Nostra Awards 2024
 Høsten 2024 mottok hun prisen Europa Nostra Awards 2024. Fortidsvern 2024:4 s. 28    

 Bokutgivelser og artikler 
 Rehab-katalogen : gode råd til deg som skal vedlikeholde, rehablitere eller restaurere gamle hus. Sprossa forlag, 1990. 3 hefter i mappe
 1995: Mat og hus : kulturhistorisk kokebok. Bonytt forlag – sammen med Trond Moi
 2001: «Bryggerhuset», artikkel i: Fortidsvern, nr 3
 2001: Bakaromnen : trend og tradisjon. Samlaget
 2004: Gamle hus : vern, valg og muligheter. Aschehoug – gjenutgitt i omarbeidet utgave med tittelen Gamle hus : Inspirasjon og 300 gode råd
 2005: Fint brød : kultur, oppskrifter og inspirasjon. Samlaget
 2010: Bakerovnen : verne, bygge, bruke. Sprossa forlag
 2012: Gamle Hus : inspirasjon og mange gode råd, Sprossa forlag
 2013: Vern & virke – hus og tradisjoner, Sprossa forlag
 2015: STEIKE GODT!, Sprossa forlag
 2015: HUShjelpen, Sprossa forlag
 2018: HUS til BRY - Kulturarvens kår i Norge (antologi), Sprossa forlag – redaktør og medforfatter
 2021: Vern gjennom bruk – Sprossa har noe på hjertet, Sprossa forlag

 Referanser 

 Eksterne lenker 
 Sprossa.no Hennes hjemmeside
 Oppussing av gamle Hus

Kategori: Norske kulturvernere
Kategori: Kultur i Agder
Kategori: Statsstipendiater
Kategori: Personer fra Lillesand kommune
Kategori: Sørlandets litteraturpris
Kategori:Kongens fortjenstmedalje